Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 984

d) minden körülmények között biztosítani kell a telephelyi személyzet védelmét a tervezési üzemzavar közvetlen vagy közvetett hatásai ellen. 4.093. Az atomerõmû biztonságos üzemeléséhez szükséges háttérszolgáltatásokat és eszközöket, elérési utakat, vízellátást, tüzivíz hálózatot, telephelyi kommunikációs eszközöket stb. úgy kell tervezni és telepíteni, hogy a várható üzemi események és a tervezési üzemzavarok során is el tudják látni biztonsági funkciójukat. 4.094. A redundáns rendszereket, rendszerelemeket fizikailag el kell választani. Az elválasztást végre kell hajtani minden egyes elemük (segédrendszereik, villamos betáplálásuk stb.) esetén. 4.095. A rendszerek, rendszerelemek megkülönböztetésére jelölési rendszert kell kialakítani. Az egyes elemeket a helyszínen is jelölni kell oly módon, hogy egyértelmûen azonosítható legyen a teljes élettartama alatt. 4.096. Biztonsági rendszerek, rendszerelemek, illetve segédrendszereik nem alkothatják több atomerõmûvi blokk közös részét, hacsak nem bizonyítható, hogy egy ilyen megosztás nem befolyásolja a biztonsági funkcióik maradéktalan ellátását, beleértve azt a helyzetet is, amikor egyik blokkon várható üzemi esemény vagy tervezési üzemzavar lép fel, illetve tervezett leállás vagy felterhelés van folyamatban. 4.097. Az ellenõrzött területen a személyzet közlekedésére és a tárgyak, eszközök szállítására szolgáló útvonalakat úgy kell megtervezni, hogy a dolgozók sugárterhelése az optimálás elvével összhangban legyen. A karbantartási, felülvizsgálati és mintavételezési útvonalaknak akadálytalannak és sugárvédelmi szempontból megfelelõnek kell lenniük. A személyzet forgalmának tervezésekor figyelembe kell venni, hogy fõjavítások idején nagyszámú ember mozgása várható, a sugárvédelem hatékonyságát a forgalmi torlódások kedvezõtlenül befolyásolhatják. Külön figyelmet érdemel a személyzetnek a zárak, lakatok nyitására fordított ideje is. 4.098. A munkahelyeket megközelítõ, vagy a menekülésre szolgáló útvonalakat úgy kell méretezni, hogy a dolgozók a védõfelszerelésben is könnyen tudjanak mozogni. Megfelelõ méretû és teherbírású, akadálytalan útvonalakat kell biztosítani a felaktiválódott vagy szennyezõdött tárgyak gépi szállításához. A szerszámok, eszközök tárolására, valamint a munkafolyamatok elõkészítésére szolgáló helyiségeket a jelentõs sugárzású területektõl megfelelõ távolságban kell kialakítani. 4.099. Összhangban a tûzvédelmi tervekkel, a munkaterületeket és a közlekedõ folyosókat vészhelyzeti világítással el kell látni. A menekülési útvonalakat egyértelmûen meg kell jelölni. A vészjelzõ rendszereknek valamennyi munkavállalót el kell érniük, a tervezéskor a zajszintet és a védõeszközök kialakítását figyelembe kell venni. 4.11. KÜLSÕ ÉS BELSÕ VESZÉLYEK 4.11.1. Általános elvek 4.100. Az atomerõmû biztonsági jelentésében értékelni kell minden lehetséges veszélyforrás következményét függetlenül attól, hogy az külsõ vagy belsõ eredetû. A külsõ veszélyforrásoknál külön vizsgálni kell az atomerõmû telephelyén lehetséges természeti eredetû veszélyeket (pl. földrengés, szélsõséges idõjárási körülmények stb.) és az emberi tevékenységhez kötött veszélyeket (repülõgép lezuhanás, más létesítményektõl, veszélyes anyagok telephely környéki szállításából eredõ robbanás okozta lökéshullám stb.) is. Külön-külön elemezni kell az azonos jellegû, de külsõ és belsõ forrásból is lehetséges veszélyeket (pl. tûz, elárasztás, robbanás stb.). 4.101. Minden lehetséges veszélyforrásról be kell mutatni, hogy a méretezési, elemzési és a valószínûségi alapon meghatározott elvek, azaz a tervezési specifikáció követelményei megfelelõ módon kielégítésre kerültek. Csak azok a veszélyforrások szûrhetõk ki további vizsgálat nélkül, amelyekrõl bemutatható, hogy az esemény gyakorisága kisebb, mint 10-7/év vagy – ha a veszélyforrás elegendõn távol van – ésszerûen nem várható az atomerõmûre gyakorolt hatása. Ugyanakkor a veszélyforrásokból eredõ kezdeti események körét vizsgálni kell determinisztikus eszközökkel is, annak érdekében, hogy a bekövetkezési gyakoriság alapján kiszûrt kezdeti események reális veszélyt jelenthetnek-e, be kell-e vonni a létesítmény tervezési alapjába. 4.102. A természeti jelenségek, mint külsõ veszélyforrások esetén a 10-4/év gyakoriságnál ritkább kezdeti események kiszûrhetõk a vizsgálatból. Ugyanakkor a természeti jelenségek, mint külsõ veszélyforrásokból eredõ kezdeti események körét vizsgálni kell determinisztikus eszközökkel is, annak érdekében, hogy a kiszûrt kezdeti események reális veszélyt jelenthetnek-e, be kell-e vonni a létesítmény tervezési alapjába. 4.103. Minden lehetséges veszélyforrással kapcsolatosan igazolni kell, hogy a tervezési alapba tartozó bármely üzemállapot során is következik be, nem alakulhat ki baleseti helyzet az létesítményben. 4.11.2. Egyes specifikus veszélyforrásokra vonatkozó követelmények 4.11.2.1. Repülõgép becsapódás 4.104. Meg kell határozni az atomerõmû telephelyén az épületekre, a biztonsági rendszerekre, rendszerelemekre vagy ezek közelébe történõ repülõgép vagy helikopter lezuhanás várható gyakoriságát. Meghatározandó a becsapódással összefüggésbe hozható kockázat, beleértve a repülõgép-üzemanyag begyulladásának lehetõségét is. 4.105. A lezuhanási gyakoriság számítása során figyelembe kell venni a legfrissebb lezuhanási statisztikákat, a repülési útvonalakat és mozgásokat minden repülõgép típusra, illetve ezen tényezõkben bekövetkezõ változásokkal kapcsolatos elõrejelzéseket, valamint a tiltott légtér sajátosságait. 4.11.2.2. Földrengés 4.106. Elemezni kell a telephelyet és a környezõ területek szeizmológiáját és geológiáját. A környezõ, elemzésnek alávetett terület akkora legyen, hogy a telephely szeizmológiai és geológiai jellemzõi egyértelmûen meghatározhatók, a szükséges modellek felállíthatók legyenek. Össze kell állítani a régióban bekövetkezett földrengésekkel kapcsolatos, történelmi adatokon és mûszeres megfigyelésen alapuló információkat. Az elemzésnek ki kell terjednie minden, a telephely szeizmikus kockázatának becslését érintõ szempontra. 4.107. Meg kell határozni a 4.102. pontban írtakkal összhangban a biztonság szempontjából mértékadó, tervezési és méretezési földrengés értékét. A maximális méretezési földrengés az a legnagyobb méretezési földrengés, melynél az atomerõmû biztonságát még szavatolni kell. A maximális méretezési földrengésnek a telephelyen 10-4 esemény/év – az atomerõmû teljes üzemidejére vonatkoztatva – gyakorisággal bekövetkezõ földrengést kell tekinteni. 4.108. Az atomerõmû földrengésbiztonságának megvalósításához szükséges rendszerek esetében érvényesíteni kell az egyszeres meghibásodási kritériumot. 4.109. A tervezésnél figyelembe kell venni a rengések okozta másodlagos hatásokat (tüzek, elárasztások), amelyek az atomerõmû földrengés utáni állapotát, a beavatkozások lehetõségét lényegesen befolyásolják, így a maximális méretezési földrengés elhárításához szükséges infrastruktúrát (utak, hírközlés stb.) elegendõ tartalékkal, megfelelõ független nyomvonalvezetéssel kell megtervezni. 4.110. A maximális méretezési földrengés esetére intézkedési tervet kell kidolgozni az atomerõmû kiszolgálásának megszervezésére, amelyben figyelembe kell venni az atomerõmûnek és környezetének földrengés okozta károsodásait. 4.111. Az atomerõmûvi rendszereket, rendszerelemeket földrengés-biztonsági osztályokba kell sorolni aszerint, hogy földrengés során milyen biztonsági funkciót látnak el. 4.112. Elsõ osztályba kell sorolni azokat az aktív, illetve a második osztályba azokat a passzív rendszereket, rendszerelemeket, amelyek a reaktor leállításához, a reaktor szubkritikus állapotban tartásához, a lehûtéshez, illetve a tartós hûtéshez szükségesek, amelyek nélkülözhetetlenek továbbá a kritikus paraméterek monitorozásához, s ahhoz, hogy a radioaktív kibocsátások a tervezési üzemzavari körülményekre vonatkozó hatósági korlátok alatt tarthatók legyenek. 4.113. Harmadik földrengés-biztonsági osztályba tartoznak azok a rendszerelemek, amelyek nem tartoznak az elsõ és második osztályba, de a földrengés alatti esetleges rongálódásukkal, s az ezáltal kiváltott hatásokkal, folyamatokkal (rázuhanás, elárasztás, tûz stb.) az elsõ és második osztályba sorolt rendszerelemek funkcióját veszélyeztetik. 4.114. Az elsõ és második földrengés-biztonsági osztályba sorolt szerkezetek és rendszerek esetében a normálüzemi állapotból és a maximális méretezési földrengésbõl adódó terhek kombinációját kell a tervezésnél figyelembe venni. 4.115. A földrengés-állósági méretezésnél a következõ terhelés típusokat kell megkülönböztetni:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes